23.11.2006 Den Europæiske Unions Tidende L 324/1 I (Retsakter, hvis offentliggørelse er obligatorisk) RÅDETS FORORDNING (EF) Nr. 1723/2006 af 20. november 2006 om ændring af forordning (EF) nr. 379/2004 for så vidt angår forhøjelse af toldkontingenterne for visse fiskevarer for året 2006 (EØS-relevant tekst) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 26, under henvisning til forslag fra Kommissionen, og ud fra følgende betragtninger: (4) For at sikre en passende forsyning af visse fiskevarer til Fællesskabets forarbejdningsindustri blev der fastsat auto- nome fællesskabstoldkontingenter i Rådets forordning (EF) nr. 379/2004 af 24. februar 2004 om åbning og forvaltning af autonome fællesskabstoldkontingenter for visse fiskevarer for perioden 2004-2006 ()). Nogle medlemsstaters forarbejdningsindustri har alvorlige problemer med at få tilstrækkelige fællesskabsforsyninger af visse fiskevarer. For at afhjælpe knapheden på råvarer anvender industrien erstatningsvarer med oprindelse i tredjelande. Derfor bør de toldkontingenter, der i forordning (EF) nr. 379/2004 er fastsat for visse varer, forhøjes for perioden fra 1. januar til 31. december 2006. Forordning (EF) nr. 379/2004 bør ændres i overensstem- melse hermed — ()) EUT L 64 af 2.3.2004, s. 7. UDSTEDT FØLGENDE FORORDNING: Artikel 1 For kontingentperioden fra 1. januar til 31. december 2006 ændres bilaget til forordning (EF) nr. 379/2004 således: a) kontingentmængden for toldkontingent 09.2759 fastsættes til 70 000 tons b) kontingentmængden for toldkontingent 09.2761 fastsættes til 20 000 tons c) kontingentmængden for toldkontingent 09.2770 fastsættes til 8 000 tons d) kontingentmængden for toldkontingent 09.2785 fastsættes til 40 000 tons e) kontingentmængden for toldkontingent 09.2790 fastsættes til 5 500 tons f) kontingentmængden for toldkontingent 09.2794 fastsættes til 10 000 tons. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Den anvendes fra den 1. januar 2006.